Die wêreld in foto’s – 5 Augustus 2020Waarskuwing: Die volgende grafiese inhoud kan sensitiewe lesers ontstel. Te midde van die Covid-19-pandemie het ŉ reuse-ontploffing die Libanese hoofstad Dinsdag geruk en groot gedeeltes van Beiroet se hawegebied platgevee. Talle geboue is beskadig en duisende is beseer. Maroela Media het vroeër berig dat die dodetal op minstens 100 staan, terwyl meer as 4 000 mense beseer is. Só lyk die hawe en hoofstad ná die ontploffing: Die verwoeste hawegebied in Beiroet, Libanon. (Foto: Hassan Ammar, AP) Die hoofstad van Libanon lyk soos ŉ oorlogsone. (Foto: Hassan Ammar, AP) ŉ Hospitaalkamer in Beiroet wat ook in die ontploffing verwoes is. (Foto: Hassan Ammar, AP) Mense ondersoek hulle beskadigde motors ná die ontploffing in Beiroet. (Foto: Bilal Hussein, AP) Twee beseerde mans lê langs ŉ gebou wat in die ontploffing verwoes is. (Foto: Hussein Malla, AP) ŉ Hommeltuigfoto van die hawegebied ná die ontploffing. (Foto: Hussein Malla, AP) Só lyk die slagoffers ná die massiewe ontploffing: Mense verwyder beseerdes ná die ontploffing in Beiroet. (Foto: Hassan Ammar, AP) Mense help ŉ beseerde man ná die ontploffing in Beiroet. (Foto: Hussein Malla, AP) ŉ Beseerde word na veiligheid geneem ná die verwoestende ontploffing in Beiroet. (Foto: Hussein Malla, AP) Beseerde mense word na veiligheid geneem ná die ontploffing in Beiroet. (Foto: Hassan Ammar, AP) ŉ Libanese soldaat by beseerde mans in ŉ ambulans op pad hospitaal toe. (Foto: Hussein Malla, AP) ŉ Man vervoer ŉ beseerde persoon. (Foto: Hassan Ammar, AP)